
Projekts Nr. 2.1.1.5/1/24/I/001 “Klimata neitrāli risinājumi profesionālās izglītības iestāžu un koledžu izglītības programmās, vidē un infrastruktūrā”

Lai nodrošinātu projekta darbību īstenošanu, tiek veikta profesionālās izglītības iestāžu ēku korpusu inženiertehniskā izpēte, apsekošana un automatizācijas specifikāciju izstrāde. Līdz 2026. gada jūlijam apsekotas 17 izglītības iestādes un sagatavots 91 atzinums.
2026. gadā turpinās būvju un inženiertehnisko sistēmu enerģijas patēriņa monitorēšanas platformas Energodati ieviešana profesionālās izglītības iestādēs. Līdz 2026. gada jūlijam enerģijas monitorēšanas sistēmai pieslēgti 111 ēku korpusi. Tiek nodrošinātas lietotāju apmācības un ikdienas atbalsts sistēmas izmantošanā.
Atklāta konkursa "Vispārīgā vienošanās par dažādu inženiersistēmu skaitītāju un to datu eksporta moduļu piegādi, uzstādīšanu un garantijas nodrošināšanu dažādās profesionālajās izglītības iestādēs un koledžās" (ID Nr. VIAA 2026/30 ERAF) ietvaros ir saņemti pretendentu piedāvājumi un notiek to izvērtēšana.
Turpinās arī apsaimniekošanas datu un procesu digitalizācija, ieviešot ēku digitālās pases – platformu izglītības iestādēs. Ir īstenotas sākotnējās lietotāju apmācības, turpināsies darbs ar padziļinātām apmācībām un ikdienas atbalsta nodrošināšanu. Ir izstrādāta papildus funkcionalitāte un uzsākta inženiertehnisko sistēmu dokumentu digitalizācija.
Lai veicinātu atjaunojamās enerģijas izmantošanu, saules paneļu uzstādīšanai uz profesionālās izglītības iestāžu ēku jumtiem apsekotas 20 izglītības iestādes. Noslēgušies divi atklātie iepirkuma konkursi: 
· atklāta konkursa “Saules paneļu sistēmas uzstādīšana Smiltenes tehnikumā” (ID Nr. VIAA 2025/103 ERAF SmT) rezultātā 12.03.2026. noslēgts līgums ar SIA "TOGOTECH" par pakalpojumu sniegšanu. Līguma izpilde sekmīgi pabeigta 2026. gada jūnijā.
· atklāta konkursa “Saules paneļu sistēmas uzstādīšana Kandavas Lauksaimniecības tehnikumā” (ID Nr. VIAA 2025/105 ERAF KLT) rezultātā 16.04.2026. noslēgts līgums ar SIA "VSD serviss" par pakalpojumu sniegšanu. Līguma izpildi plānots pabeigt līdz 2026. gada oktobrim 
Projekta kopējais attiecināmais finansējums ir 19 140 00,00  euro, tai skaitā, 85% Eiropas Reģionālās attīstības fonda finansējums  16 269 000,00 euro  apmērā un 15% valsts budžeta līdzfinansējums 2 871 000,00 euro apmērā.  
Projekta īstenošanas laiks – no vienošanās noslēgšanas brīža līdz 2029. gada 31. decembrim. Projekta darbību īstenošana uzsākta 2024. gada 1. oktobrī.

